জালালুদ্দীন সুয়ুতী

**আব্দুর রহমান ইবনে কামালুদ্দিন আবি বকর বিন মুহাম্মাদ সাবিক উদ্দিন খুদর আল খুদায়রি আল আসয়ুতী** ( আরবি : عبد الرحمن بن كمال الدين أبي بكر بن محمد سابق الدين خضر الخضيري الأسيوطي) বা ইমাম **জালালুদ্দীন সুয়ুতী** ( জন্ম: কায়রো ৮৪৯ হি: /১৪৪৫ খ্রি:–কায়রো ৯১১ হি: ১৫০৫) ছিলেন একজন বিখ্যাত আলেম, শাস্ত্রজ্ঞ ও বহুল আলোচিত ব্যক্তিত্ব।  তিনি **হাফেজ জালালুদ্দীন আসয়ুতী/ সুয়ুতী** নামে অধিক প্রসিদ্ধ। তিনি একাধারে গ্রন্থকার, মুফাসসির, মুহাদ্দিস, ফকিহ, সাহিত্যিক, কবি, ইতিহাসবিদ, সুফি ও হিজরি ৯ম শতকের সমসাময়য়িক একজন মুজাদ্দিদ ছিলেন। জীবদ্দশায় তিনি ইলমের প্রতিটি শাখায় সবমিলিয়ে ৫০০- এরও অধিক গ্রন্থ রচনা করেছেন।

## জন্ম ও বংশ পরম্পরা

জালালুদ্দীন সুয়ুতী ৮৪৯ হিজরির ১ রজব ; ১৪৪৫ খ্রিষ্টাব্দের ৩ অক্টোবর তারিখে মিশরের কায়রোতে জন্ম গ্রহণ করেন । তার পিতা তখন কায়রোতে খলিফার প্রাসাদে ইমামের দায়িত্ব পালনরত ছিলেন । তার জন্ম স্থান সম্পর্কে আরেকটি তথ্যবর্ণনা এভাবে উল্লেখ আছে যে , তিনি মিশর -এর 'আস সুয়ূত' বা 'আল-আসইয়ূত' নামক স্থানে জন্ম গ্রহণ করেন ।

## ইবনুল কুতুব
এ ছিল তার আরেক উপাধি । 'ইবনুল কুতুব' উপাধিতেও তিনি সবিশেষ পরিচিত ছিলেন । কথিত আছে যে , হাফিজ জালালুদ্দীন সুয়ুতী যেদিন জন্ম গ্রহণ করেছিলেন সেদিন তার জন্মের আগে তার পিতার বিশেষ প্রয়োজনে তার মা কুতুবখায় একখানি কিতাব আনতে গিয়েছিলেন । ঃকিতাবটি খুজে বের করতে থাকলেন তিনি । ঘটনাক্রমে তখন  সেখানেই ইমাম সুয়ুতীর জন্ম হয় । তিনি তার পিতার কুতুবখানায় জন্ম গ্রহণ করেছিলেন বিধায় তাকে **ইবনুল কুতুব** উপাধিতে ভূষিত করা হয় ।

## পিতা

তার পিতা শায়খ কামালুদ্দীনও ছিলেন একজন বিশিষ্ট আলেম ও কাজী । তিনি 'আসয়ুত্ব' থেকে কায়রোয় চলে আসলে সেখানে 'ইবনে তুলুন জামে মসজিদ-এ খতিব হিসেবে দাতিত্ব পালন করেন । পাশা পাশি শায়খুনী জামে মসজিদ সংলগ্ন মাদরাসায় তিনি 'ফিকহ'-এর ওস্তাদ হিসেবে নিয়োজিত ছিলেন । হিজরি ৮৫৫ সালে তিনি মৃত্যুবরণ করেন । এ সময় জালালুদ্দীন সুয়ুতীর বয়স ছিল পাঁচ কিংবা ছয় বছর ।

## শিক্ষাজীবন
থাম্ব|তাফসির আল-জালালাইনের প্রথম পৃষ্ঠা - কায়রো সংস্করণ (১২৭৮ হি.)
বাবার মৃত্যুর পর তার অভিভাবকত্বের দায়িত্ব নিয়েছিলেন তার পিতার ঘনিষ্ঠ এক সুফি বন্ধু । জালালুদ্দীন সুয়ুতী পড়াশোনায় খুব মনোযোগী ও মেধাবী ছিলেন । আট বছর বয়সে তিনি পবিত্র কুরআন মুখস্থ করে ফেলেন । তারপর তিনি নাহভ ও ফিকহ'র 'মতন' মুখস্থ করতে মশগুল হন । হাদিস শাস্ত্রে তিনি বদরুল মুহাদ্দিসীন আল্লামা বদরুদ্দিন আইনি হানাফি (রাহ),  হাফিজ সাখাভী (রাহ) সহ অন্যান্য বিখ্যাত মুহাদ্দিসদের নিকট শিক্ষা লাভ করেন । তিনি তাসাউফ তথা আধ্যাত্নবাদে দীক্ষিত হতে প্রসিদ্ধ সুফি বুজুর্গ কামালুদ্দিন মুহাম্মদ বিন মুহাম্মদ মিসরি শাফেয়ি (রাহ) এর আশ্রয়ে উপনীত হন এবং তার মুবারক হাতে খিরকায়ে তাসাউফ পরিধান ও খালকে খোদার ফয়েজ (অনুকম্পা) লাভে ধন্য হন ।

### একটি তথ্যের অবতারণা
  
আল্লামা জালালুদ্দীন সুয়ুতীর জীবনী লেখকদের কেউ কেউ  এরকম উল্লেখ করেছেন যে , তিনি ( আল্লামা সুয়ুতী ) হাফেজ ইবনে হাজার আসকালানীর ছাত্র ছিলেন । তিনি হাদিস শাস্ত্রে কাজী আয়াজের *আশ শিফা*-এর পাঠ মজলিসে পূর্ণরূপে সমাপ্ত করেন ।

## স্বভাব চরিত্র

আল্লামা ইমাম জালালুদ্দীন সিয়ুতী (রহ) অত্যন্ত পরহেযগার তাকওয়াবান খোদাভীরু ছিলেন । দ্বীনি খেদমতে কাটিয়েছন জীবনের বেশির ভাগ সময় । তার বয়স যখন চল্লিশ হয় , তখন তিনি ক্ষণিকের জীবনের প্রতি আরও সতর্ক হয়ে পড়েন । দুনিয়ার আরাম আয়েশকে উপেক্ষা করে মহান স্রষ্টার ইবাদতে আরও মশগোল হয়ে যান । বেশির ভাগ সময় নির্জনতায় থাকতে তিনি পছন্দ করতেন । ঘরের দরজা-জানালা পর্যন্ত খুলতেন না । তার কাছে লেখালেখি ,  বই-পুস্তক,  গ্রন্থ আর গবেষণা কর্মে নির্জনতাই উতকৃষ্ট সহায়ক মনে হতো । 

## তীসার্রোফ ও কারামত

আল্লামা জালালুদ্দীন সুয়ুতী (রহ) কুরআন ও সুন্নাহ'র নুরানি স্রোতে অবগাহনের মধ্য দিয়ে আল্লাহ ও তার রাসুল (সাঃ)-এর এত্তেবায় নিজেকে সমর্পিত করেছিলেন । তার রুহানি ক্ষমতা ছিল খুবই প্রবল । আল্লামা জালালুদ্দীন সুয়ুতী (রহ)-এর এক  বিশেষ খাদেম ছিল নাম তার মুহাম্মদ ইবনে আলী হাব্বাক । ইবনে আলী হাব্বাক বর্ণনা করেন যে , একদিন দুপুরে খাবারের পর জালালুদ্দীন সুয়ুতী আমাকে বললেন ,-  তুমি আমার জীবদ্দশায় আমার উপস্থিতিতে কিংবা অনুপস্থিতিতে কখনও কারো কাছে  এ রহস্যের কথা যদি ব্যক্ত না কর,  তাহলে আল্লাহ চাহেতো  আজ আসরের সালাত তোমাকে মক্কা শরিফে পড়ার ব্যবস্থা করবো - ইনশাআল্লাহ । আমি  বললাম , আলহামদুলিল্লাহ । ঠিক আছে, তাই হবে । তিনি বললেন , তাহলে চোখ বন্ধ করো । আমি চোখ বন্ধ করলাম । সুয়ুতী (রহ) আমার হাত ধরে প্রায় ২৭ কদম সামনে অগ্রসর হলেন । তারপর তিনি  বললেন , চোখ খোল । আমি চোখ খুললাম । চোখ খুলে দেখি আমরা দু'জন 'বাবে মুয়াল্লা'য় দাঁড়িয়ে আছি । এরপর হেরেম শরিফে পৌছে আমরা তাওয়াফ করলাম । পবিত্র জমজমের পানি পান করলাম ।  আসরের সালাত আদায় করলাম । আল্লামা সুয়ুতী  (রহ) বললেন , মহান আল্লাহ রাব্বুল আলামিন তার বান্দার দু'আ কবুল করলেন । আমাদের জন্য জমিন সংকোচিত হয়ে গেল । ইন্নাল্লাহা আ'লা কুল্লী শায়য়িন কাদির । এ যে আল্লাহ তায়ালার কুদরতময় অনুগ্রহ ! ইবনে আলী হাব্বাক বলেন ,  অতঃপর জালালুদ্দীন সুয়ুতী (রহ) বললেন, - হেরেমের আশে পাশে আমাদের পরিচিত মিশরের অনেক লোক রয়েছে । আমাদেরকে তারা চিনতে পারেনি । তুমি ইচ্ছে করলে আমার সঙ্গেই চলো,  অথবা হাজীদের সঙ্গে চলে এসো । আমি বললাম , আপনার সঙ্গেই যাব । সুতরাং আমরা রওয়ানা হলাম । 'বাবে মুয়াল্লা' পর্যন্ত যাওয়ার পর জালালুদ্দীন সুয়ুতী (রহ) আমাকে বললেন, চোখ বন্ধ করো । আমি চোখ বন্ধ করলাম । এ অবস্থায় ৭ কদম সামনে অগ্রসর হলে তিনি  বললেন , এবার চোখ খোল । আমি চোখ খুললাম । খুলে দেখি আমরা মিশরে পৌছে গেছি ।

## রচনাবলি

তার অনেক বই রয়েছে । তার গ্রন্থগুলির সংখ্য ৫০০ এরও অধিক ।  *দালিলু মাখতুতাত আল সুয়ুতী*- থেকে জানা যায় যে, ইমাম জালালুদ্দীন সুয়ুতী ৭০০ টিরও বেশি গ্রন্থ রচনা করেছিলেন । তবে ১৯৯৫ খ্রিস্টাব্দ সালে একটি জরিপে দেখা যায় যে, তার রচনা সংখ্যা ৫০০  এবং ৯৮১ । তবে এর মধ্যে সংক্ষিপ্ত পত্রপত্রিকা এবং সঙ্গত ভিত্তিমূলক মতামত অন্তর্ভুক্ত রয়েছে । *ইবনুল ইমাদ* লিখেছেন: “তাঁর বেশিরভাগ রচনা তাঁর জীবদ্দশায় বিশ্বখ্যাত হয়ে ওঠে ।"

* *আল ইতকান ফি উলুমুল কুরআন। *
* *আদ দুররুল মানসুর ফি তাফসিরি বিল মা'ছুর ।*
* *লুবাবুন নুকুল ফি আসবাবিন নুজুল ।*
* *[[তাফসির আল জালালাইন]]।*

এ গ্রন্থটি ইমাম জালালুদ্দীন সুয়ুতীর একক রচনা নয় বরং তা দুই *জালাল* এর রচনা । একজন হলেন স্বয়ং জালালুদ্দীন সুয়ুতী আরেকজন তার বিশিষ্ট শিক্ষক যার নাম ছিল জালালুদ্দীন মহল্লী । শিক্ষক জালালুদ্দীন মহল্লী  আল কুরআনের তাফসিরের একটি গ্রন্থ রচনার কাজে হাত দিয়েছিলেন । তিনি আল কুরআনের শেষার্ধের তাফসির প্রথমে সমপন্ন করেন । পরে আল কুরআনের  প্রথমার্ধের তাফসির লিখতে মনোনিবেশ করেন । সুরা ফাতিহার তাফসির শেষ করার পর তিনি আর বাকী অংশের তাফসির সম্পন্ন করে যেতে পারেননি । এর আগেই তার জীবন সমাপ্তির ডাক এসে যায় । একপর্যায়ে একদিন তিনি পরলোক গমন করেন । প্রিয় শিক্ষকের রেখে যাওয়া এই অসমাপ্ত  তাফসির গ্রন্থ রচনার বাকী কাজটুকু  নিষ্ঠার সাথে বিচক্ষণতায় সম্পন্ন করেন আল্লামা জালালুদ্দীন সুয়ুতী। কথিত আছে যে,  আল্লামা সুয়ুতী এটি চল্লিশ দিনে সমপন্ন করেছিলেন । গ্রন্থটি যেহেতু দুই জালালের দ্বারা রচিত হয়েছে,  তাই মুসলিম বিশ্বে এটি *[[তাফসির আল জালালাইন|তাফসিরে জালালাইন]]* নামে পরিচিতি লাভ করে । আর এ কথা সত্য যে, জালালুদ্দীন সুয়ুতী যদি এর বাকি অংশের প্রণয়ন না করতেন হয়তো তা প্রকাশের মুখ দেখতো কিনা কে জানে ।

* *হাশিয়াতু আলা তাফসিরি বায়জাবী । *
* *শারহু ইবনি মাজাহ ।*
* *তাদরিবুর রাওয়ী ফি শারহি তাকরিবুন নাবাবী ।*
* *শারহুস সুদুর বি শারহে হালিল মাওতা ওয়াল কুবুর ।*
* *আল বুদুরুস সাফিরাহ আন উমুরিল আখিরাহ ।*
* *আত তিব্বুন নাবাওয়ী ।*
* *আল আশবাহ ওয়ান ওয়ান নাজায়ের ফিন নাহব।*
* *আল হাবি লিল ফাতাওয়া ।*
* *[[তারিখুল খুলাফা]] ।*
* *ইসআফুল মুবাত্তা বি রিজালিল মুয়াত্তা ।*
* *আল আয়াতুল কুবরা ফি শারহি কিসসাতিল ইসরা ।*
* *আল জামিউস সাগির মিন হাদিসিল বাশিরিন নাজির ।*
* *আল জামিউল কাবির ।*
* *ইহয়াউল মাইয়িত বি ফাজাইলি আহলি বাইত ।*
* *হুসনুল মাকসাদ ফী আমালিল মাওলাদ ।*।
* *আল হাবাইকু ফি আখবারিল মালাইক ।*
* *তাবাকাতুল হুফফাজ*
* *তাবাকাতুল মুফাসসিরিন*
* *উকুদুজ জামান ফি ইলমিল মা'আনি ওয়াল বায়ান*
* *শারহুস সুয়ুতী আলা সুনানিন নাসাঈ*
* *আল-হাবি লিল-ফাতাওয়া*
* *লুবাবুল হাদিস*
* *লুবাবুন নুকুল ফি আসবাবিন নুজুল*
* *আল মুজহার ফি উলুমিল লুগাত ওয়া আনওয়াইহা*
* *আসরারু তারতিবিল কুরআন*
* *ইরাবুল কুরআন*
* *আইনুল ইসাবা ফি মারিফাতিস সাহাবা*
* *কাশফুল মুগাত্তা ফি শারহিল মুয়াত্তা*
* *মিফতাহুল জান্নাহ ফিল ইতিশাম বিস-সুন্নাহ*

## মৃত্যু

আল্লামা ইমাম জালালুদ্দীন সুয়ুতী (রাহ.)  ৯১১ হিজরি ১৯ জুমাদাল উলা মুতাবেক ১৫০৫ খ্রিষ্টাব্দে মৃত্যু বরণ করেন ।

## তথ্যসূত্র

## বহিঃসংযোগ

* Tafsir al-Jalalayn কুরআনের তাফসীর (ইংরেজি ভাষায়)।
*  (আল হায়া আল-সানিয়া ফাই-হায়া আল-সুননিয়া) আর্কাইভ.ওআরজি ইংরেজিতে।
*  (ইহাইয়া আল-মায়ায়িত)আর্কাইভ.ওআরজি ইংরেজিতে।

বিষয়শ্রেণী:১৪৪৫-এ জন্ম
বিষয়শ্রেণী:১৫০৫-এ মৃত্যু
বিষয়শ্রেণী:মুফাসসির
বিষয়শ্রেণী:ইসলামি চিন্তাবিদ
বিষয়শ্রেণী:কায়রো
বিষয়শ্রেণী:মিশর
বিষয়শ্রেণী:শাফিঈ ব্যক্তি
বিষয়শ্রেণী:আশআরি ব্যক্তি
বিষয়শ্রেণী:সুন্নি সুফি
বিষয়শ্রেণী:শায়খুল ইসলাম
বিষয়শ্রেণী:মুজাদ্দিদ
বিষয়শ্রেণী:মিশরীয় ইমাম
বিষয়শ্রেণী:মিশরীয় বিজ্ঞানী
বিষয়শ্রেণী:মিশরীয় সুন্নি মুসলিম
বিষয়শ্রেণী:মিশরীয় সুফি
বিষয়শ্রেণী:মিশরীয় ধর্মতত্ত্ববিদ
বিষয়শ্রেণী:মুহাদ্দিস
বিষয়শ্রেণী:সুন্নি মুসলিম পণ্ডিত
বিষয়শ্রেণী:সুন্নি ইমাম
বিষয়শ্রেণী:ইসলামি আইনশাস্ত্রের মুসলিম আলেম